কারও নাম বাদ গেলে দিল্লি ঘেরাও, এসআইআর নিয়ে লড়াইয়ের ডাক অভিষেকের

কলকাতা: তৃণমূলের ছাত্রপরিষদের প্রতিষ্ঠা (TMCP Foundation Day) দিবসের মঞ্চে এসআইআর নিয়ে নিয়ে গর্জে উঠলেন অভিষেক বন্দ্যোপাধ্যায় (Abhishek Banerjee)। বৃহস্পতিবার বক্তব্য রাখতে গিয়ে ভোটার তালিকার বিশেষ ও নিবিড় সংশোধনী নিয়েও ক্ষোভ উগরে দিলেন অভিষেক। তিনি বলেন, ‘‘বিজেপি এসআইআর করে মানুষের মৌলিক অধিকার কেড়ে নিতে চাইছে। ভোটের অধিকার কেড়ে নিতে চাইছে। তাদেরকে বাংলা ’২৬ সালে যোগ্য জবাব দেবে। একটা ভোটারের নাম বাদ গেলেও, ১০ লক্ষ মানুষ নিয়ে কমিশন ঘেরাওয়ের ডাক ফের অভিষেকের।

সভামঞ্চে থেকে ভোটার তালিকার নিবিড় সংশোধনী নিয়ে সরব তৃণমূল সাংসদ অভিষেক। তিনি বলেন, ‘আগে মানুষ সরকার বাছত। এখন সরকার ভোটার বেছে দিচ্ছে। বাংলার একজন মানুষের অধিকারও বিজেপির সরকার যদি কাড়তে চায়, তাহলে ১০ লক্ষ মানুষকে নিয়ে দিল্লি যাব।’ এসআইআর প্রসঙ্গে অভিষেক বলেন, যারা SIR করে আমাদের ভোটের অধিকার কেড়ে নিতে চাইছে, তাদের বিরুদ্ধে রাস্তায় নামবেন না? বাংলায় ছাব্বিশ সালে যোগ্য জবাব দেবে। সংবিধান প্রত্যেক নাগরিককে মৌলিক অধিকার দিয়েছে। সেই অধিকার কেড়ে নেওয়ার চেষ্টা চলছে। আগে মানুষ সরকার বেছে নিত, এখন সরকার ভোটার বেছে নিচ্ছে।

আরও পড়ুন: আরজি কর মামলা থেকে সরে দাঁড়ালেন বিচারপতি ঘোষ

অভিষেক বলেন, দিল্লিতে দিয়ে লড়াই করেছি, আমাদের মহিলা সাংসদ, এসসি, এসটি জনজাতি উপজাতির প্রতিনিধিদের টেনে হিঁচড়ে দিল্লি পুলিশ বার করেছিল। যদি ১০ জনের ভোটাধিকার বিজেপি সরকার কাড়তে চায়, তা হলে তৃণমূল ১০ লক্ষ মানুষ নিয়ে দিল্লির রাজপথ দখল করবে।’বিজেপির ক্ষমতা থাকলে ৫০ পার করে দেখাক। আমরা ভেঙে দাও, গুঁড়িয়ে দাও-এর রাজনীতি করি না। আমরা সাজিয়ে দাও, গড়ে দাও-এর আদর্শ অনুসরণ করি। ২০২৬-এ বিজেপিকে এক ছটাক জমি ছাড়ব না। তৃণমূল নেত্রীর সঙ্গে পরে লড়বে, যুবদের সঙ্গে লড়াই করো আগে, ১০-০ গোলে হারবে। বিরোধীদের চ্যালেঞ্জ অভিষেকের।

দেখুন ভিডিও